EkBass/fiwiki-20250220-pages-articles huggingface dataset:
Elsa Zilliacus

Elsa Anna Rosina Zilliacus (5. marraskuuta 1881 Staraja Russa, Venäjä – 21. joulukuuta 1969) oli suomalainen taloudenhoitaja ja kuvanveistäjä.Suomen Kuvataiteilijamatrikkeli : Elsa Zilliacus Zilliacuksen vanhemmat olivat Alexander Wilhelm Zilliacus (1836–1883) ja Vilhelmina Sofia Manninen (1853–1927).Rafael Olinin Genenanet-sivusto : Elsa Anna Rosina Zilliacus Hän opiskeli Suomen Taideyhdistyksen piirustuskoulussa sekä ulkomailla Pariisissa Académie de la Grande Chaumièressa 1912, 1914 ja 1921 ja Colarossissa 1951, 1952 ja 1954. Hän osallistui Suomen Taiteilijain näyttelyihin 1912 ja 1921. Hänen töitään oli esillä Tukholmassa 1916. Zilliacus työskenteli Helsingin kaupunginorkesterin taloudenhoitajana 1914–1948. Elsa Zilliacus oli naimisissa 1910-1914 Ateneumin taidekokoelmien intendentti Torsten Stjernschantzin kanssa. == Lähteet == == Aiheesta muualla == * Suomalaisen kuvataiteen bibliografia : Elsa Zilliacus Luokka:Suomalaiset kuvanveistäjät Luokka:Vuonna 1881 syntyneet Luokka:Vuonna 1969 kuolleet
Syklopenteeni

Syklopenteeni (C5H8) on sylkoalkeeneihin kuuluva orgaaninen yhdiste. Yhdistettä voidaan käyttää polymeerien ja useiden muiden erikoiskemikaalien valmistuksen lähtöaineena. ==Ominaisuudet== Huoneenlämpötilassa syklopenteeni on väritöntä nestettä ja sillä on bensiininkaltainen haju. Yhdiste liukenee vain vähäisessä määrin veteen, mutta liukenee useimpiin orgaanisiin liuottimiin kuten etanoliin, dietyylieetteriin ja bentseeniin. Syklopenteenin reaktiot ovat tyypillisiä alkeeneille. Esimerkiksi halogeenit reagoivat additioreaktioilla muodostaen halogenoituja syklopentaanijohdannaisia ja yhdiste voidaan hapettaa epoksidikseen syklopenteenioksidiksi. Additiolla reagoivat myös eräät nukleofiilit esimerkiksi metanoli, jolloin muodostuu metyylisyklopentyylieetteriä. Syklopenteeni voi reagoida sykloadditioilla esimerkiksi alkeenien, dieenien (Diels–Alder-reaktio) ja fotokemiallisella reaktiolla aromaattisten yhdisteiden kanssa. : ==Valmistus ja käyttö== Syklopenteeniä muodostuu maaöljyn krakkauksessa niin sanottuun C5-jakeeseen, jossa sitä on noin 4 %. Se voidaan erottaa jakeesta isopreenin ja piperyleenin poistamisen jälkeen, mutta sen pitoisuus on niin pieni, että tämä ei ole taloudellisesti kannattava valmistusmuoto. Teollisesti yhdistettä valmistetaankin pelkistämällä syklopentadieeniä selektiivisesti vedyttämällä. Katalyyttinä käytetään palladiumia.T. T. Peter Cheung: Cyclopentadiene and Dicyclopentadiene, Kirk-Othmer Encyclopedia of Chemical Technology, John Wiley & Sons, New York, 2001. Viitattu 22.7.2016 Syklopenteeniä voidaan käyttää monomeerinä polymeerien valmistamiseen. Yhdiste polymerisoituu booritrifluoridin ja vetyfluoridin toimiessa katalyytteinä 1,2-additiopolymeeriksi poly(1,2-syklopentenyleeni)hartsiksi, mutta tärkeämpiä ovat renkaanavautumismetateesillä syntyvät polymeerit. Esimerkiksi volframiheksakloridin tai metalloseenien tai Ziegler–Natta-katalyyttien katalysoimana muodostuu elastomeerinä käytettävää polyolefiineihin kuuluvaa polysyklopenteeniä. Myös muita alkeeneja, esimerkiksi eteeniä tai propeenia voidaan käyttää ko-monomeereina syklopenteenin kanssa. Nämä parantavat muodostuvan polymeerin elastomeerisuutta.Yury V. Kissin: Polymers of Higher Olefins, Kirk-Othmer Encyclopedia of Chemical Technology, John Wiley & Sons, New York, 2015. Viitattu 22.7.2016 Syklopenteenistä voidaan valmistaa myös eräitä muita kemikaaleja kuten syklopentyyliamiinia. ==Lähteet== Luokka:Alkeenit
BC Prievidza

BC Prievidza on slovakialainen koripalloseura Prievidzan kaupungista. Seura perustettiin vuonna 1947 nimellä Sokol Prievidza ja on sittemmin tunnettu useilla eri nimillä. Prievidza voitti Tšekkoslovakian mestaruuden vuosina 1989 ja 1993, ja Slovakian mestaruuden se on voittanut vuosina 1994, 1995, 2012 ja 2016. Menestysvuosinaan Prievidza on kilpaillut myös eurooppalaisissa seurajoukkuekilpailuissa.http://www.pdbasket.com/bc-prievidza/historia == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Slovakialaiset koripalloseurat Luokka:Vuonna 1947 perustetut urheiluseurat Luokka:Trenčínin alue
Anders Sunesen

Anders Sunesen (myös Andreas, Suneson, Sunesøn, latinaksi: Andreas Sunonis, 1167 - 1228) oli tanskalainen Lundin arkkipiispa. Hän oli toimessaan Absalonin kuolemasta 21.maaliskuuta 1201 lähtien vuoteen 1228 asti. Hän on kirjoittanut latinalaisen käännöksen Skoonen laista ja oli koko elämänsä mukana kristillisen maailmankatsomuksen integroimisessa lainsäädäntöön. Hän johti veljensä kanssa tanskalaisten Suomeen tekemää ristiretkeä vuonna 1202. Suenesin onnistui saamaan käyttöön kirkkoa merkittävästi hyödyttäneet kymmenykset, vaikka se oli kohdannut vastustusta Skoonen väestöltä jo Absalonin aikana.The revolt of the Scanian population against Absalon is described in Gesta Danorum, Saxo Grammaticus' history of Denmark, chapter 15 and 16; in the Lund Cathedral obituary from the 13th century; and in the Zealand chronicle from approximately 1300. Kouluttaakseen pappeja omiin ajatuksiinsa, erityisesti valtion ja kirkon yhdistämistä koskien, hän kirjoitti didaktisen runon, Hexaëmonin, joka koostuu 8,040 latinalaisessa heksametrissä olevasta säkeestä. Sunese oli Absalonin veljenpoika ja uskonnollisen poliittisen eliitin jäsen. Hän oli matkustanut paljon ja opiskellut teologiaa ja filosofiaa Pariisissa, sekä oikeutta Bolognassa ja Oxfordissa. Hän omaksui Euroopassa vallinneet ideat Kristittyjen Ristiretkistä. Vuonna 1202 hän johti veljensä kanssa ristiretkeä Suomeen ja pyrki vaikuttamaan Paaviin, jotta tämä aloittaisi ristiretket myös Baltian kansoja vastaan. Lopulta hän sai luvan perustaa piispan istuimen Tallinnaan ja vuonna 1219 hän seurasi Valdemar II:sta hänen sodassaan virolaisia vastaan, mikä oli osa Pohjoisia ristiretkiä. Tanskan laajentumista oikeuttavan myytin mukaan, tanskan lippu, Dannebrog, ilmestyi taivaalle ja putosi Valdemar II käsiin kun Sunesen nosti kätensä ja rukoili Tanskan voittoa virolaisia vastaan käydyn Lyndanisen taistelun aikana 15. kesäkuuta 1219. Hän asui viimeiset vuotensa koillis-Skoonessa, jossa hän kuoli vuonna 1228 Ivön järvellä sijaitsevalla Ivön saarella. On arveltu, että hänen kuolemansa johtui leprasta.Øresundstid. Anders Sunesen on haudattu sarkofagiin Lundin Katedraaliin. == Lähteet == Luokka:Lundin katoliset arkkipiispat Luokka:Tallinnan historia Luokka:Vuonna 1167 syntyneet
Rosa Radom

Rosa Radom on puolalainen koripalloseura Radomin kaupungista. Seura voitti Puolan cupin vuonna 2016 ja ylsi samana vuonna Puolan pääsarjassa hopealle. Kaudella 2015–2016 se osallistui FIBA Europe Cupiin ja seuraavalla kaudella Mestarien liigaan.http://www.basketballcl.com/16-17/news/rosa-radom-see- basketball-champions-league-s-transparency-appealing-to-fans == Lähteet == == Aiheesta muualla == * Joukkue eurobasket.com-sivustolla Luokka:Puolalaiset koripalloseurat Luokka:Masovian voivodikunta
Kapteeninkatu

Kapteeninkatu () on noin 790 metriä pitkä pohjois-eteläsuuntainen katu Helsingin Ullanlinnassa. Se alkaa eteläpäässään Merikadulta ja jakautuu Pietarinkadun risteyksen jälkeen kahteen haaraan, joiden väliin jää kiilamainen Kapteeninpuistikko. Läntinen haara päättyy Tehtaankadulle, kun taas itäinen haara jatkuu Tehtaankadun poikki Vuorimiehenkadulle saakka, jonka pohjoispuolella sen jatkeena on Korkeavuorenkatu. Kapteeninkadun ajorata on koko pituudeltaan kaksisuuntainen. Kapteeninkadulla sijaitsee muutamia tunnettuja palveluja, kuten KOM-teatteri, sekä ravintola Sea Horse. Osoitteessa Kapteeninkatu 26 sijaitsi vuosina 1929–1984 elokuvateatteri Atlantis, joka tunnettiin myöhemmin Joukolana. Tanskalainen rikollinen Steen Christensen ampui pakomatkallaan kaksi poliisia Kapteeninkadun ja Tehtaankadun kulmassa lokakuussa 1997. Tapaus käynnisti ennennäkemättömän ajojahdin Suomessa. == Poikkikadut etelästä pohjoiseen == * Merikatu * Kapteeninkuja (länteen) * Laivanvarustajankatu (itään) * Pietarinkatu * Tehtaankatu; Kapteeninkadun läntinen haara päättyy tähän. * Vuorimiehenkatu; tästä risteyksestä pohjoiseen jatkuu Korkeavuorenkatu. ==Kuvia== kuva:Kapteeninpuistikko (Helsinki).jpg|Kuvassa näkyy Kapteeninkadun jakautuminen. kuva:Tehtaankadun ja Kapteeninkadun risteys 1908 I K Inha.png|Tehtaankadun ja Kapteeninkadun risteys vuonna 1908. kuva:Kapteeninkatu 11, Helsinki.jpg|Tehtaankadun ja Kapteeninkadun risteys vuonna 2014. kuva:Kapteeninkatu 3 Helsinki.jpg|Kapteeninkatu 3. kuva:Kapteeninkadun (Helsinki) nimikyltti.jpg|Kapteeninkadun nimikyltti. kuva:Ravintola Sea Horse Helsinki.JPG|Sea Horse -ravintola eli ”Sikala”. ==Lähteet== == Aiheesta muualla == Luokka:Ullanlinna Luokka:Helsingin kadut
Miss Zahra

Miss Zahra on vuonna 2015 ensi-iltaan tullut suomalainen lyhytelokuva. Elokuvan on käsikirjoittanut Samu Heikkilä, ohjannut Markus Lehmusruusu ja elokuvan pääosaa näyttelee Ville Myllyrinne. Käsikirjoitus voitti esitysvuonna Yleisradion novellielokuvakilpailun. Valmistuttuaan elokuva valittiin kilpailemaan parhaan lyhytelokuvan palkinnosta vuoden 2015 Moskovan elokuvajuhlilla ja Palm Springsin kansainvälisillä elokuvafestivaaleilla. == Juoni == Yksinäinen metsätyökoneenkuljettaja Seppo saa sähköpostia salaperäiseltä Zahra-nimiseltä naiselta, joka pyytää apua rahaongelmiinsa. Seppon paras ystävä Jussi väittää, että viesti on huijaus, niin sanottu nigerialaiskirje, mutta Seppo päättää kerrankin luottaa sydämeensä. Seppo vastaa Zahralle ja huomaa pian olevansa korviaan myöten rakastunut - ja vaarassa. == Rooleissa == == Lähteet == Luokka:Vuoden 2015 suomalaiset elokuvat Luokka:Suomalaiset lyhytelokuvat
Lokakylä

Lokakylä on kylä Kivijärven kunnassa Keski-Suomessa. Se sijaitsee Kivijärven itärannalla, maanteitse noin 50 kilometrin etäisyydellä vastarannalla sijaitsevasta Kivijärven kunnan keskustasta. Kannonkosken keskustaan on kylästä matkaa parikymmentä, Viitasaarelle noin 35 kilometriä. Vuoden 2004 paikkeilla Lokakylällä ja läheisellä Talviaislahdella oli yhteensä noin 270 asukasta. Kesäasukkaita kylässä on lisäksi viitisensataa.Kyläsuunnitelma , Kivijärven kylät kuntakartalle, Kivijärven kunta 2004, s. 39–40. Lokakylän asukkaiden kokoontumistiloina toimivat yksityisessä omistuksessa oleva entinen Velun koulu ja Lokakylän Pienviljelijäyhdistyksen omistama Toukola. Kylässä on satama ja sen yhteydessä uimaranta. ==Lähteet== Luokka:Kivijärven kylät
Näin valloitettiin Villi Länsi

Näin valloitettiin Villi Länsi (engl. How the West Was Won) on yhdysvaltalainen eeppinen lännenelokuva vuodelta 1962. Erillisistä episodeista muodostuvan suurtuotannon ovat ohjanneet Henry Hathaway, John Ford ja George Marshall, ja siinä näyttelevät kymmenien muiden Hollywood-tähtien ohella Spencer Tracy, Carroll Baker, Lee J. Cobb, Henry Fonda ja Gregory Peck."How the West Was Won." St. James Encyclopedia of Popular Culture. Gale. 2000. Haettu 22.7.2016 palvelusta HighBeam Research (vaatii tilauksen): https://www.highbeam.com/doc/1G2-3409001193.html ==Juoni== Elokuva kertoo Prescottin perheen kolmen sukupolven vaiheista heidän muuttaessaan 1800-luvulla vähitellen yhä lännemmäs Yhdysvaltoja ja asettuessaan asumaan 1900-luvulla. Tarina kattaa noin viisi vuosikymmentä. ==Tuotanto== Näin valloitettiin Villi Länsi oli ensimmäinen teatterilevityksen saanut elokuva, jossa käytettiin erittäin laajakuvaista Cinerama-tekniikkaa. Elokuva kuvattiin kolmella vierekkäisellä kameralla ja esitettiin kolmella projektorilla yleisön edessä kaareutuvalle laajakankaalle. Erikoisen kuvasuhteensa takia elokuva ei pääse oikeuksiinsa tavallisena kuvatallenteena. ==Palkinnot ja myöhempi arvostus== Elokuva voitti kahdeksasta ehdokkuudestaan kolme Oscaria: parhaasta alkuperäiskäsikirjoituksesta, (James R. Webb), parhaasta äänityksestä (Franklin Milton) ja parhaasta leikkauksesta (Harold F. Kress). Elokuva valittiin vuonna 1997 Yhdys­valtain Kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.Complete National Film Registry Listing, National Film Preservation Board, Library of Congress. Viitattu 13.7.2016. == Lähteet == == Aiheesta muualla == * Näin valloitettiin Villi Länsi Internet Movie Databasessa (IMDb.com) (englanniksi) Luokka:Vuoden 1962 yhdysvaltalaiset elokuvat Luokka:Yhdysvaltalaiset lännenelokuvat Luokka:John Fordin ohjaamat elokuvat Luokka:Henry Hathawayn ohjaamat elokuvat Luokka:Metro-Goldwyn-Mayerin elokuvat
Lauri Lehmussaari

Lauri Ilmari Lehmussaari (18. syyskuuta 1895 Turku – 8. helmikuuta 1984) oli suomalainen taidemaalari.Suomen Kuvataiteilijamatrikkeli : Lauri Lehmussaari Lehmussaari opiskeli Turun Taideyhdistyksen piirustuskoulussa 1910–1914. Hänen töitään oli esillä Prahassa ja Bratislavassa Tšekkoslovakiassa 1936, 22 eri kaupungissa Saksassa 1936, Kööpenhaminassa 1937, Budapestissa ja Wienissä 1937 sekä Lontoossa 1938. == Lähteet == == Aiheesta muualla == * Suomalaisen kuvataiteen bibliografia : Lauri Lehmussaari Luokka:Suomalaiset taidemaalarit Luokka:Vuonna 1895 syntyneet Luokka:Vuonna 1984 kuolleet
Tesla

Tesla voi tarkoittaa ainakin seuraavia: * tesla, magneettivuon tiheyden yksikkö SI-järjestelmässä * Tesla, yhdysvaltalainen rockyhtye * Nikola Tesla (1856–1943), amerikanserbialainen fyysikko ja keksijä * Tesla, Inc., sähköautoja, akkuja ja aurinkokennoja valmistava yhdysvaltalainen yhtiö * Tesla, Nvidian mikroarkkitehtuuri. == Katso myös == * teslakäämi
Luettelo Siikajoen julkisista taideteoksista ja muistomerkeistä

Luettelo Siikajoen julkisista taideteoksista ja muistomerkeistä sisältää Siikajoen kunnassa olevat patsaat, muistomerkit ja muistolaatat. Siikajokeen on liitetty Ruukin kunta, joka muodostettiin aiemmin Paavolan ja Revonlahden kunnista. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva Karjalaan jääneiden vainajien muistomerkki Paavolan kirkon hautausmaalla, Paavolantie 15 Paavolan kirkonkylä 1977 100px Muualle haudattujen muistomerkki Paavolan kirkon hautausmaalla, Paavolantie 15 Paavolan kirkonkylä 100px Muualle haudattujen muistomerkki Revonlahden hautausmaa, Niemitie 3 Revonlahden kirkonkylä Parkin kerääjien muistomerkki tai Parkinkiskojan patsasParkinkiskojan patsas; Pohjolanrengastie.fi Raahentien ja Kauppatien risteys Siikajoenkylä Sankarivainajien muistomerkki, Paavola Paavolan kirkon sankarihautausmaa, Paavolantie 15 Paavolan kirkonkylä 1949 (arvio, alkuperäinen 1920) 100px Sankarivainajien muistomerkki, Siikajoki Sankarihauta-alue Siikajoen kirkon vieressä Siikajoenkylä 1972 100px Sankarivainajien muistomerkki, Revonlahti Sankarihauta-alue Revonlahden kirkon vieressä, Niemitie 3 Revonlahden kirkonkylä 1949 100px Siikajoen taistelun muistomerkki Sotamännyn juurella, Siikajoen kirkon lähellä Siikajoenkylä 1934 Siikajoen taistelussa kaatuneiden sotilaiden muistopaasi Siikajoen kirkon lähellä hautausmaan kiviaidan ulkopuolella rautaketjuaidan sisällä Siikajoenkylä 100px Suomen sodassa kaatuneiden muistomerkki Revonlahden hautausmaa, Niemitie 3 Revonlahden kirkonkylä 1914 Vakaumuksensa puolesta kaatuneiden muistomerkki Paavolan kirkon hautausmaalla, Paavolantie 15 Paavolan kirkonkylä 1991 (1976) 100px Vapauden liekki Siikajoentie 28, Revonlahden kotiseututalon lähellä Revonlahden kirkonkylä 1935 100px Vapaussodan v. 1918 valkoisten muistomerkki, Siikajoki Siikajoen kirkon vieressä Siikajoenkylä 1919 == Lähteet == == Aiheesta muualla == * Paavolan muistomerkit; Kirjastovirma.fi * Revonlahden muistomerkit; Kirjastovirma.fi Luokka:Siikajoki Siikajoki
Karl Magnus von Wright

Karl Magnus von Wright (28. joulukuuta 1847 Haminalahden kartano – 6. elokuuta 1898 Helsinki) oli suomalainen kuvanveistäjä. Hän oli Von Wrightin taiteilijaveljesten veljenpoika.Suomen Kuvataiteilijamatrikkeli : Karl Magnus von WrightAdelsvapen-Wiki : Adliga ätten von Wright nr 2077, tabell 10 Karl Magnus von Wrightin vanhemmat olivat Helsingin yliopiston kirurgisten instrumenttien tekijä, pistooliseppä Adolf von Wright (1815–1894) ja Maria Charlotta Blom (s. 1820). Hän opiskeli ulkomailla Saksassa Nürnbergissä 1872–1875 (lähinnä puunveistoa) ja Leipzigissa 1875–1876, Italiassa Firenzessä ja Roomassa 1876–1877 sekä Pariisissa 1877–1878. Von Wright toimi opettajana Taideteollisessa keskuskoulussa 1878–1885. Wrightiläisen työväenliikkeen perustaja, tehtailija Viktor Julius von Wright oli Karl Magnus von Wrightin veli. == Teoksia == * Grönqvistin talon ulko- ja sisäkoristelutyöt, Pohjoisesplanadi 25-27, Helsinki 1882 Helsingin kaupunginmuseo : Grönqvistin talo; Kluuvikatu 1. Pohjoisesplanadi 25-27. Fabianinkatu 12.; Helsinki (Finna) * Helsingin tuomiokirkon Lutherin ja Melanchthonin patsaiden jalustojen suunnittelu. 1886 == Lähteet == Luokka:Suomalaiset kuvanveistäjät Luokka:Suomalaiset aateliset Luokka:Vuonna 1847 syntyneet Luokka:Vuonna 1898 kuolleet
Aarne Lamminen

Aarne Oskar Lamminen (21. kesäkuuta 1899 Turku – 25. joulukuuta 1962) oli suomalainen mainostaiteilija ja taidemaalari.Suomen Kuvataiteilijamatrikkeli : Aarne Lamminen Lamminen opiskeli Turun Taideyhdistyksen piirustuskoulussa 1917–1920. Hän toimi mainostaiteilijana. == Teoksia == * Suomenlinna : vesivärityö. 1921 * Maisema : öljymaalaus. 1926 * Turun Käsityöläismuseo : öljymaalaus. 1945 == Lähteet == == Aiheesta muualla == * Suomalaisen kuvataiteen bibliografia : Aarne Lamminen Luokka:Suomalaiset taidemaalarit Luokka:Vuonna 1899 syntyneet Luokka:Vuonna 1962 kuolleet
Zabriskie Point (täsmennyssivu)

Zabriskie Point tarkoittaa seuraavia: * Zabriskie Point, paikka Yhdysvalloissa Death Valleyn kansallispuistossa * Zabriskie Point, Michelangelo Antonionin elokuva vuodelta 1970 * Zabriskie Point, elokuvan musiikin sisältävä albumi
Zabriskie Point

Zabriskie Point on alue Yhdysvalloissa Kaliforniassa Death Valleyn kansallispuistossa Death Valleyn itäpuolella. Sen maaston on kuluttanut eroosio. Se muodostuu sedimenteistä, jotka ovat peräisin Furnace Creek Lakesta, joka kuivui viisi miljoonaa vuotta sitten, kauan ennen kuin Death Valley syntyi. ==Nimi== Paikka on saanut nimensä Christian Brevoort Zabriskien mukaan, joka oli 1900-luvun alussa Pacific Coast Borax Companyn varapuheenjohtaja ja johtaja. Yhtiön muulit kuljettivat booraksia Death Valleyssa sijaitsevilta kaivoksilta. Michelangelo Antonioni on ohjannut elokuvan, jonka nimi on Zabriskie Point (1970). Elokuvan musiikki sisältyy albumille Zabriskie Point, jolla soittavat brittiyhtye Pink Floyd ja Jerry Garcia. ==Lähteet== ==Aiheesta muualla== Luokka:Kuolemanlaakson kansallispuisto
H2Ö

H2Ö oli suomalainen vaihtoehtomusiikin festivaali, jossa oli esillä myös poikkitaiteellista ohjelmaa. Turun Ruissalon telakka-alueella järjestettävä festivaali debytoi vuonna 2014. Vuonna 2015 festivaalille osallistui yli 9 000 ihmistä. Festivaalia järjesti Umlaut Osuuskunta. Järjestäjät ilmoittivat vuoden 2016 festivaalin jäävän viimeiseksi. Syyksi festivaalin lopettamiselle he kertoivat telakka-alueen jatkuvat muutokset, jotka estävät ”merelliseen teollisuusmaisemaan nivoutuneen” tapahtuman pitkäjänteisen kehittämisen. H2Ö:n epävirallinen edeltäjä oli samojen järjestäjien vuosina 2009–2013 järjestämä Ilmiö-festivaali. Ilmiö järjestettiin taas kesällä 2017 Uittamon paviljongilla. == Lähteet == == Aiheesta muualla == * Kotisivut Luokka:Entiset musiikkitapahtumat Suomessa Luokka:Turun musiikki Luokka:Ruissalo Luokka:Turun tapahtumat
Leopold Tammi

Leopold Tammi (ent. Porokuokka, 1. huhtikuuta 1893 Kotka – 13. joulukuuta 1983) oli suomalainen taidemaalari.Suomen Kuvataiteilijamatrikkeli : Leopold Tammi Tammi opiskeli Suomen Taideyhdistyksen piirustuskoulussa 1920–1921 ja Pietarissa Stefan Slobadjanuk-Podaljan piirustus- ja maalauskoulussa sekä Pietarin kansakorkeakoulujen yhdistyksen piirustuskoulussa. Hän osallistui Suomen Taiteilijain näyttelyihin 1920-1940-luvuilla. Tammen teoksia oli esillä myös muun muassa Tukholmassa, Amsterdamissa ja Moskovassa. == Lähteet == == Aiheesta muualla == * Suomalaisen kuvataiteen bibliografia : Leopold Tammi Luokka:Suomalaiset taidemaalarit Luokka:Vuonna 1893 syntyneet Luokka:Vuonna 1983 kuolleet
August Backman

Johan August Backman (24. joulukuuta 1891 Liljendal – 4. huhtikuuta 1974) oli suomalainen taidegraafikko ja taidemaalari.Suomen Kuvataiteilijamatrikkeli : August Backman Backman opiskeli Vapaassa Taidekoulussa mutta oli itseoppinut taidegraafikko. Hän osallistui Suomen Taiteilijain näyttelyyn vuonna 1954. Backmanin teoksia oli esillä Moskovassa 1934, Riiassa 1935, Prahassa ja Berliinissä 1936, Kööpenhaminassa 1937, Lontoossa 1938 ja Oslossa 1946. Varsinaiselta ammatiltaan Backman oli maanviljelijä.Oravien aarteita - grafiikkaa 60-luvun kodissa - Suomen Taidegraafikot ry:n kokoelman perusnäyttely 7.5.2010 alkaen Jyväskylän taidemuseon Holvissa ; taiteilijat ; August Backman Backman teki valtaosan grafiikastaan viivasyövytyksellä täydennetyllä akvatintamenetelmällä. Yksityiskohtaisen realistisen grafiikan aiheina olivat pääasiassa keskiaikaiset kivikirkot ja maaseutu- ja pikkukaupunkiaiheet. Backman teki vuonna 1960 matkaan Italiaan ja tämän matkan tuloksena syntyi joukko impressionistisia maisemamaalauksia. == Teoksia == * Porvoon kirkko : viivasyövytys. 1931 * Ihmishahmo maisemassa : öljymaalaus. 1959 == Lähteet == == Aiheesta muualla == * Suomalaisen kuvataiteen bibliografia : August Backman Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1891 syntyneet Luokka:Vuonna 1974 kuolleet
John Jakes

John Jakes (1932 Chicago, Illinois – 11. maaliskuuta 2023 Sarasota, Florida) oli yhdysvaltalainen bestsellerkirjailija, joka tunnetaan parhaiten historiallisista romaaneistaan ja sukutarinoistaan, mutta hänen tuotantoonsa kuului myös jännityskirjoja, tieteiskirjoja, lännentarinoita ja lastenkirjoja."Jakes, John (1932—)." St. James Encyclopedia of Popular Culture. Gale. 2000. Retrieved July 22, 2016 from HighBeam Research: https://www.highbeam.com/doc/1G2-3409001250.html Jakes oli 1900-luvun loppupuolella niin tuottelias, että häntä alettiin epäillä kirjoittajaryhmän yhteiseksi nimimerkiksi. Miltei jokainen hänen teoksistaan myi miljoonia kappaleita, ja hänen nimensä näkyi usein The New York Times -sanomalehden bestsellerlistalla. Chicagossa varttunut Jakes oli jo nuorena innokas kirjaston käyttäjä ja haaveili näyttelijän urasta, kunnes sai kaupaksi ensimmäisen novellinsa ja koki julkaistuksi tulemisen ilon. Hän opiskeli luovaa kirjoittamista Indianan DePauw-yliopistossa ja jatkoi master-tutkintoon Ohion valtionyliopistossa. Valmistumisensa jälkeen Jakes toimi copywriterina mainostoimistoissa, mutta omisti vapaa-aikansa omille viihteellisille kirjoitushankkeilleen. Jakesin läpimurtoteos oli moniosainen saaga Kentin suvusta, jonka kirjoittamisen hän aloitti 1973 tausta-ajatuksenaan amerikkalaisten lisääntyvä kiinnostus maansa historiasta tulossa olleen maan itsenäisyyden 200-vuotisjuhlavuoden 1976 ansiosta.Author Jakes On Top After Long Struggle, Youngstown Vindicator 19.6.1977. Viitattu 22.7.2016. Jakesin muita tunnettuja teoksia ovat North and South -trilogia (josta on tehty Suomessakin esitetty television minisarja Jaettu maa, 1985)Jaettu maa, osa 1, Discshop. Viitattu 22.7.2016., California Gold sekä Homeland ja sen jatko-osa American Dreams. ==Suomennettuja teoksia== ===Kentin suku=== Jakesiltä on suomennettu Kentin suku -teossarja, kertomus eurooppalaissuvun vaiheista 1700-luvun Ranskasta Amerikan mantereelle ja läpi 1800-luvun sotien. Suomennos Karin Blomén, kustantaja Wennerbergs Förlag: # Äpärä # Patriootti # Kapinalliset # Voittajat # Pioneeri # Kostaja # Rakastajatar # Nainen rautaa # Perijät # Sotilas # Karkuri # Kilpailijat # Pojat # Veljekset ==Lähteet== ==Aiheesta muualla== *John Jakesin verkkosivusto Luokka:Yhdysvaltalaiset kirjailijat Luokka:Vuonna 1932 syntyneet Luokka:Vuonna 2023 kuolleet
Münchenin ostoskeskusammuskelu 2016

Münchenin ostoskeskusammuskelu 2016 tapahtui 22. heinäkuuta 2016 kun iranilais-saksalainen 18-vuotias mies, Ali David Sonboly, alkoi ampua Olympia- ostoskeskuksen lähettyvillä Moosachin kaupunginosassa Münchenissä Saksassa. Baijerin poliisin vahvistamien tietojen mukaan ostoskeskuksessa kuoli yhdeksän ihmistä ja useita haavoittui. Kaikki kuolonuhrit olivat maahanmuuttajataustaisia. Ammuskeleminen alkoi ostoskeskuksen vieressä olevasta McDonald’s-ravintolasta, josta ampuja eteni ostoskeskukseen. Useita tunteja myöhemmin poliisi ilmoitti ampujan löytyneen kuolleena. == Ampuja == Tekijä oli iranilaistaustainen 18-vuotias Ali David Sonboly. Hän oli sekä Saksan että Iranin kansalainen. Hänen vanhempansa olivat muuttaneet Saksaan pakolaisina 1990-luvun lopussa. Hänen kerrottiin ihailleen Anders Behring Breivikiä ja lukeneen Virginia Techin ja Columbinen joukkomurhista sekä pelanneen väkivaltaisia tietokonepelejä. Frankfurter Allgemeine Zeitungin mukaan Sonboly kannatti kansallissosialismia, ja hän ihaili Breivikin lisäksi myös Adolf Hitleriä. Hän toimi rasistisin motiivein ja valitsi uhreikseen ainoastaan maahanmuuttajataustaisia. Sonboly oli ollut pitkään koulukiusattu ja ollut psykiatrisessa hoidossa masennuksen vuoksi.http://www.independent.co.uk/news/world/europe/munich-shooting- shopping-centre-mcdonalds-gunman-identified-ali-david-sonboly-german-iranian- suicide-a7152116.html Hän oli vanhempiensa mukaan ehkä kääntynyt salaa muslimista kristityksi, mutta ei ollut kovin uskonnollinen. Naapureiden mukaan Sonboly oli ystävällinen mutta hiljainen, eikä hänellä ollut yhtään ystävää.http://www.thenational.ae/world/europe/munich-gunman-lured-victims- with-a-fake-offer-of-free-mcdonalds-meals#full == Lähteet == Ostoskeskusammuskelu 2016 Luokka:Murhat Saksassa Luokka:Vuoden 2016 terrori- iskut
Formulasirkus

Formulasirkus on 17. maaliskuuta 2016 MTV3-kanavalla alkanut formulaaiheinen makasiiniohjelma, jota juontaa MTV:n F1 varikkotoimittaja Mervi Kallio. Ohjelmassa ennakoidaan F1 GP-viikonloppuna edeltävänä torstaina, tulevaa kisaviikonloppua ja tutustutaan kaikkiin 2016 kauden 21 kisakaupunkiin, sekä päästään seuraamaan kuljettajien ja tallien vapaa-aikaa myös rata-alueen ulkopuolella.Sukella F1-maailman kulisseihin ja glamouriin – Formulasirkus- ohjelma alkaa MTV3:lla == Jaksot == Jakso Maa Ensiesitys 1\. Australia 17. maaliskuuta 2016 2\. Bahrain 31. maaliskuuta 2016 3\. Kiina 14. huhtikuuta 2016 4\. Venäjä 28. huhtikuuta 2016 5\. Espanja 12. toukokuuta 2016 6\. Monaco 26. toukokuuta 2016 7\. Kanada 9. kesäkuuta 2016 8\. Baku 16. kesäkuuta 2016 9\. Itävalta 30. kesäkuuta 2016 10\. Englanti 7. heinäkuuta 2016 11\. Unkari 21. heinäkuuta 2016 12\. Saksa 28. heinäkuuta 2016 13\. Belgia 25. elokuuta 2016 14\. Italia 1. syyskuuta 2016 15\. Singapore 15. syyskuuta 2016 16\. Malesia 29. syyskuuta 2016 17\. Japani 6. lokakuuta 2016 18\. Yhdysvallat 20. lokakuuta 2016 19\. Meksiko 27. lokakuuta 2016 20\. Brasilia 10. marraskuuta 2016 21\. Abu Dhabi 24. marraskuuta 2016 ==Lähteet== Luokka:2010-luvun suomalaiset televisiosarjat Luokka:Makasiiniohjelmat Luokka:Suomalaiset urheiluohjelmat Luokka:MTV3:n televisio-ohjelmat
Jimmy Reeves

Jimmy Reeves (s. 4. huhtikuuta 1918 – joulukuu 1974) oli yhdysvaltalainen alemman raskaansarjan nyrkkeilijä. Hän voitti amatööriurallaan Golden Gloves mestaruuden 1939, jonka jälkeen hän siirtyi ammattilaiseksi elokuussa 1939. Reeves otteli urallaan 45 ottelua ja voitti niistä 28. Hän kohtasi muun muassa Jake LaMottan kolmesti, joista ensimmäisen kohtaaminen päättyi Reevesin voittoon, mutta AP-uutistoimisto raportoi yleisön buuanneen päätökselle 20 minuutin ajan.100 Most Disputed Decisions in Boxing History esnewsreporting.com 2.11.2012 Viitattu 22.7.2016 Reeves voitti myös kaksikon toisen ottelun tuomariäänin, mutta kolmannella kerralla hän hävisi tyrmäyksellä.Jimmy Reeves boxrec.com Viitattu 22.7.2016 ==Lähteet== Luokka:Yhdysvaltalaiset nyrkkeilijät Luokka:Vuonna 1918 syntyneet Luokka:Vuonna 1974 kuolleet
Barton Fink

Barton Fink on Joel ja Ethan Coenin käsikirjoittama ja Joel Coenin ohjaama yhdysvaltalainen musta draamakomediaelokuva vuodelta 1991. 1940-luvulle sijoittuvassa tarinassa lupaava näytelmäkirjailija Barton Fink (John Turturro) saapuu Hollywoodiin ja kirjoittautuu synkeään hotelliin kirjoittamaan rikoselokuvaa. Siellä hän tutustuu studiomoguli Jack Lipnickiin (Michael Lerner), kuuluisaan kirjailijaan (John Mahoney) ja tämän sihteeriin (Judy Davis), mutta myös mystiseen hahmoon nimeltä Charlie Meadows (John Goodman), joka vaikuttaa olevan ison hotellin ainoa muu asiakas.Ebert, Roger: "`Barton Fink' makes you laugh as well as think." Chicago Sun-Times. Sun-Times News Group. 1991. Haettu 22.7.2016 palvelusta HighBeam Research (vaatii tilauksen): https://www.highbeam.com/doc/1P2-4069484.html == Vastaanotto ja jälkimaine == Barton Fink ei menestynyt hyvin teattereissa. Elokuva tuotti kuitenkin kolme Oscar-ehdokkuutta: parhaasta miessivuosasta Michael Lernerille,Spelling, Ian: "Michael Lerner Finds Power of the Oscar." Chicago Sun-Times. Sun-Times News Group. 1993. Haettu 22.7.2016 palvelusta HighBeam Research (vaatii tilauksen): https://www.highbeam.com/doc/1P2-4158817.html parhaasta puvustuksesta ja lisäksi parhaasta lavastuksesta. Tämän ohella se sai Cannesin festivaaleilla harvinaisen monta palkintoa: Kultaisen palmun, parhaan ohjaajan ja parhaan pääosan (Turturro) palkinnot."`Barton Fink' snares 3 top Cannes awards." Chicago Sun-Times. Sun-Times News Group. 1991. Haettu 22.7.2016 palvelusta HighBeam Research (vaatii tilauksen): https://www.highbeam.com/doc/1P2-4055230.html The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. Video-oppaassa vuodelta 1994 Olavi Similä kutsui Barton Finkiä mestariteokseksi, antoi elokuvalle täydet viisi tähteä ja piti jo teknisesti häikäisevää kuvausta ja lavastusta itsessään näkemisen arvoisina. ==Lähteet== Luokka:Yhdysvaltalaiset draamakomediaelokuvat Luokka:Vuoden 1991 yhdysvaltalaiset elokuvat Luokka:Joel ja Ethan Coenin ohjaamat elokuvat Luokka:Yhdysvaltalaiset historialliset elokuvat Luokka:Elokuvat elokuvanteosta
Caunes-Minervois

Caunes-Minervois on kunta Lounais-Ranskassa Auden departementissa Oksitanian alueella. Kunta on tullut tunnetuksi siellä louhitusta korkealuokkaisesta marmorista. ==Nähtävyyksiä== Kunnan nähtävyyksiä on vuonna 780 perustettu Saint-Pierre-Saint-Paulin luostari.Tour de France 2016 ==Lähteet== ==Aiheesta muualla== Luokka:Auden kunnat
Mohammed Shahid

Mohammed Shahid (etunimi myös muodossa Muhammad, 14. huhtikuuta 1960 Varanasi – 20. heinäkuuta 2016 Gurgaon) oli intialainen maahockeypelaaja ja olympiavoittaja. Shahid kuului Intian olympiakultaa Moskovassa 1980 voittaneeseen joukkueeseen. Hän edusti maataan olympiatasolla myös Los Angelesissa 1984 (Intia viides) ja Soulissa 1988 (kuudes).Olympics at Sports- Reference.com Shahid joutui maksaoireiden takia sairaalaan kesällä 2016. Hän kuoli 56-vuotiaana Gurgaonissa 20. heinäkuuta 2016.http://sports.ndtv.com/hockey/news/260994-hockey-superstar-of-the- eighties-mohammed-shahid-dies == Lähteet == * Muhammad Shahid Bio, Stats and Results Olympics at Sports-Reference.com === Viitteet === Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1960 syntyneet Luokka:Vuonna 2016 kuolleet
Villalier

Villalier on kunta Lounais-Ranskassa Auden departementissa Oksitanian alueella. ==Tunnettuja kuntalaisia== Villalieriin on haudattu kaksi tunnettua henkilöä. Tour de France 2016 *Joë Bousquet, 1900-luvun alun runoilija *Armand Barbès, 1800-luvun vallankumouksellisia ==Lähteet== ==Aiheesta muualla== Luokka:Auden kunnat
Kauko Kortelainen

Kauko Kortelainen (s. 15. huhtikuuta 1933 Juuka) on suomalainen kuvanveistäjä. Juuassa asuva Kortelainen on opiskellut muun muassa Ateneumissa vuosina 1958–1962Kauko Kortelaisen kotisivut. ja toiminut myös kuvaamataidon opettajana. Juuka on perustanut Juuan keskustaan Kauko Kortelaisen veistospuiston.Saukkonen, Emilia: Juukaan tulee kuvanveistotaiteelle omistettu puisto – mukana kuvanveistäjä Kauko Kortelaisen lahjoitus. YLE Uutiset 20.5.2022. __NOTOC__ == Julkisia teoksia == *Sureva leskiäiti, punaisten muistomerkki, Juuka, 1976. *Katovuosi, 1689–1868 nälkään nääntyneiden muistomerkki, Juuka, 1980. *Kuntakokous, 1984, Juuka. *Surukivi, Paalasmaan veneonnettomuudessa hukkuneiden muistomerkki, Juuka, 1984. *Lentävät loki, suihkulähde, Joensuu, 1984. *Pohjassa kelluja, Joensuu, 1988. *Kaksi kirjaa, 1939–1944 sodissa kaatuneiden muistomerkki, Juuka, 1990. *Esa Pakarisen muistomerkki, Rääkkylä, 1995. *Sotilaspoika, Lahti, 1997. *Idän ja lännen kohtaaminen ja kulttuuriperintö, Lieksa, 1999. *Esitys alkaa, Heinävesi, 2000. *Onni Happosen muistoreliefi, Heinävesi, 2010. *Kirjailijan muistomerkki, Juuka, 2013. == Kuvia julkisista teoksista == Kuva:Kauko Kortelainen - Sureva leskiäiti (1918 vakaumuksensa puolesta surmansa saaneiden työläisten muistoksi, 1976) - Kirkkomaa, Juuan kirkon länsipuolella, Kirkkotie 15 - Juuka.jpg|Sureva leskiäiti, 1918 vakaumuksensa puolesta surmansa saaneiden muistomerkki, 1976, Juuka. Tiedosto:Kauko Kortelainen - Katovuosi, 1689-1868 nälkään nääntyneiden muistomerkki (1980) - Rostuvin hautausmaa, Sairaalantie 21 - Juuka.jpg|Katovuosi, 1689-1868 nälkään nääntyneiden muistomerkki, 1980, Juuka. Kuva:Kauko Kortelainen - Kuntakokous (1984) - Juuan kunnantalon ulko- ovi, Poikolantie 1 - Juuan kk - Juuka.jpg|Kuntakokous, 1984, Juuka. Tiedosto:Surukivi by Kauko Kortelainen.jpg|Surukivi, 1984, Paalasmaa, Juuka. Tiedosto:Esa Pakarisen mm by Kortelainen 1.JPG|Esa Pakarisen muistomerkki, 1995, Rääkkylä. Tiedosto:Idän ja lännen kulttuuriperintö ja kohtaaminen by Kauko Kortelainen.JPG|Idän ja lännen kulttuuriperintö ja kohtaaminen, 1999, Lieksa. Tiedosto:Kauko Kortelainen - Onni Happosen muistoreliefi - 2010 - Heinäveden kunnantalon ulkoseinä sisäänkäynnin vieressä, Kermanrannantie 7 - Heinäveden kk.jpg|Onni Happosen muistoreliefi, 2010, Heinävesi. == Lähteet == == Kirjallisuutta == * *Kortelainen, Ritva Liisa – Kortelainen, Kauko: Elämä kivessä. Ilias, Joensuu, 2003. ISBN 952-5309-48-7. ==Aiheesta muualla== *Kauko Kortelainen kuvataiteilijamatrikkelissa *CV (via archive.org) Luokka:Suomalaiset kuvanveistäjät Luokka:Vuonna 1933 syntyneet Luokka:Elävät henkilöt
Paul Johnson (jääkiekkoilija)

Paul Herbert Johnson (18. toukokuuta 1935http://www.iihf.com/home-of- hockey/news/news-singleview/?no_cache=1&tx;_ttnews%5Btt_news%5D=10953, 1936http://www.hockeydb.com/ihdb/stats/pdisplay.php?pid=12613 tai 1937Olympics at Sports-Reference.com West St. Paul, Minnesota – 17. heinäkuuta 2016) oli yhdysvaltalainen jääkiekkoilija ja olympiavoittaja. Yhdysvaltain miesten maajoukkueessa Johnson voitti olympia- ja MM-kultaa Squaw Valleyssa 1960 ja pelasi myös Innsbruckin talviolympialaisissa 1964 sekä vuosien 1958, 1959 ja 1961 MM-kilpailuissa. Johnson kuoli 17. heinäkuuta 2016. == Lähteet == * Paul Johnson Bio, Stats and Results Olympics at Sports-Reference.com === Viitteet === Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Jääkiekon maailmanmestarit Luokka:1930-luvulla syntyneet Luokka:Vuonna 2016 kuolleet
Puissalicon

Puissalicon on kunta Etelä-Ranskassa Hérault’n departementissa Languedoc- Roussillon-Midi-Pyrénées'n alueella. == Nähtävyyksiä == Kunnan nähtävyyksiä on 1100-luvulta peräisin oleva romaaninen torni, joka on jäänne kylän kirkosta.Tour de France 2016 thumb|left|Romaaninen torni == Lähteet == == Aiheesta muualla == Luokka:Hérault’n kunnat
Michael Lerner

Michael Charles Lerner (22. kesäkuuta 1941 Brooklyn, New York – 8. huhtikuuta 2023) oli yhdysvaltalainen näyttelijä. Hän oli ehdokkaana miessivuosan Oscar- palkinnon saajaksi Coenin veljesten elokuvasta Barton Fink (1991)Spelling, Ian: "Michael Lerner Finds Power of the Oscar." Chicago Sun-Times. Sun-Times News Group. 1993. Haettu 22.7.2016 palvelusta HighBeam Research (vaatii tilauksen): https://www.highbeam.com/doc/1P2-4158817.html . Michael Lerner syntyi romanianjuutalaisille vanhemmille ja varttui Bensonhurstin ja Red Hookin alueilla Brooklynissa. Hän opiskeli draamaa Lontoossa ja teki myöhemmin teatterirooleja sekä Britanniassa että Yhdysvalloissa. Barton Finkin lisäksi Lernerin muita elokuvarooleja on ollut elokuvissa Lainsuojattoman blues (1977), Luokkakokous (1982), Harlemin yöt (1989), Häkkilintu (2001) ja The Bannen Way (2010). ==Lähteet== Luokka:Yhdysvaltalaiset näyttelijät Luokka:Amerikanjuutalaiset Luokka:Vuonna 1941 syntyneet Luokka:Vuonna 2023 kuolleet
Lacombe Lucien

Lacombe Lucien on Louis Mallen ohjaama draamaelokuva vuodelta 1974. Ranskalais­nuorukaisesta natsi­miehityksen aikana kertovan elokuvan käsi­kirjoituksen on tehnyt kirjailija Patrick Modiano yhdessä ohjaajan kanssa. Pääosia näyttelevät Pierre Blaise ja Aurore Clément. Elokuvassa turhautunut maalais­poika Lucien Lacombe ajautuu Gestapon upseerien apu­pojaksi Ranskan natsi­miehityksen viimeisinä aikoina."Generous Criterion Set Challenges Myths of Malle.(Culture)." The New York Observer (New York, NY). The New York Observer. 2006. Haettu 22.7.2016 palvelusta HighBeam Research (vaatii tilauksen): https://www.highbeam.com/doc/1G1-144491435.html ==Tuotanto== Vuonna 2014 Nobel-palkittu Patrick Modiano oli Lacombe Lucienin käsi­kirjoitusta tehdessään julkaissut jo useita palkittuja teoksia, kuten vuonna 1972 julkaistun Kehäbulevardit, jonka suomennos ilmestyi 1976. Sekin käsittelee Ranskan natsi­miehitys­aikaa, jota vuonna 1945 syntynyt Modiano ei ollut itse kokenut. Lacombe Lucienin tarina perustuukin osin ohjaaja Mallen (1932–1995) omiin nuoruus­muistoihin, ja hän toimi elokuvan toisena käsi­kirjoittajana.Nobelistien elokuvia: kirjoittajina Alice Munro ja Patrick Modiano – Teemalauantai 10.10., Yle Teema 10.10.2015. Viitattu 23.7.2016. Elokuvan musiikin teki jazz­viulisti Stéphane Grappelli, ja elokuvassa kuullaan paljon jazz­kitaristi Django Reinhardtin levytyksiä. ==Vastaanotto ja myöhempi arvostus== Lacombe Lucien oli ehdolla vuoden parhaaksi vieraskieliseksi elokuvaksi sekä Oscar- että Golden Globe -gaalassa. Se sai Bafta-palkinnon vuoden parhaana elokuvana.Awards, Lacombe Lucien], Allmovie.com. Viitattu 23.7.2016. The New York Timesin kriitikot valitsivat Lacombe Lucienin vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== Luokka:Vuoden 1974 ranskalaiset elokuvat Luokka:Louis Mallen ohjaamat elokuvat
Luettelo Nivalan julkisista taideteoksista ja muistomerkeistä

Luettelo Nivalan julkisista taideteoksista ja muistomerkeistä sisältää Nivalassa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Evakkomatkalla kuolleiden kuhmolaisten muistokivi Uusi hautausmaa, Koivuahontie 80 Keskusta 1966 Heijastuksia Terveyskeskus, Pappilantie 1 Keskusta 1990 Hilppa-patsas Hilpanhaka, Jaakolanranta; Jaakolanrannantie 145 Padinki 2005 Jääkärimuistomerkki Seurakuntakeskuksen edustalla Keskusta 1986 100px Karjalaan jääneiden muistomerkki Nivalan hautausmaa, Kirkkotie 6 Keskusta 1966 100px Karvoskylän 1. kappelin muistomerkki Karvoskylän hautausmaa, Autiorannantie 14 (karttalinkki likimääräinen) Karvoskylä Kirjailija, kalterijääkäri Kyösti Wilkunan pidättimispaikan 23.5.1916 muistolaatta Vilkunan talon ulkoseinässä, Vilkunantie 95 Niskakangas Kolmen sodan muistomerkki (Sodan aikaisten sukupolvien muistomerkki) Puistossa Kirkkotien varressa Keskusta 1987 Kylväjä – nivalalaisen työn muistomerkki Kaupungintalolla Keskusta 1986 Muille hautausmaille haudattujen muistomerkki Seurakuntakeskuksen edustalla Keskusta , Riitta Latvala-­Erkkilä ja Kari Krapu 2011 100px Niilo Kustaa Malmbergin muistomerkki Pirttikuja, Pirttiranta Keskusta 1966 Nivalan jääkärietapin 1915-1916 muistolaatta Seppälän talon ulkoseinässä, Koivuahontie 21 Niskakangas 1985 Nälän uhrien muistomerkki Kirkkomaa (karttalinkki likimääräinen) Keskusta 2009 Pidisjärven saarnahuonekunnan kirkon muistomerkki Malisjoen töyräällä Sarparannalla Keskusta 1953 Talvi- ja jatkosodan muistomerkki Nivalan hautausmaa, Kirkkotie 6 Keskusta 1960 100px Tillaripatsas Tuulimyllykentällä Keskusta 1984 Tykkipuisto Keskusta 2004 Vuoden 1918 sodassa kaatuneiden muistomerkki Nivalan hautausmaa, Kirkkotie 6 Keskusta 1921 Yliniemen kunnalliskodissa kuolleiden muistomerkki Karvoskylän hautausmaa, Autiorannantie 14 (karttalinkki likimääräinen) Karvoskylä == Lähteet == == Aiheesta muualla == Luokka:Nivala Nivalan patsaat ja muistomerkit
Löytäjät

Löytäjät oli 3. marraskuuta 2014 AVA-kanavalla alkanut tositelevisioohjelma, jonka jokaisessa jaksossa juontajapari auttoivat eri elämänvaiheissa olevia tavallisia suomalaisia ihmisiä löytämään Torista heille tarvitsemiaan tavaroita. Lopuksi päähenkilö valitsee kumman juontajan löytö saalis oli parempi.Uusi Löytäjät-sarja tuo käytetyn tavaran etsimisen ja löytämisen hurman televisioon == Ensimmäinen tuotantokausi == Jakso Nimi Voittaja Ensiesitys 1\. Kirpparikahvio - 3. marraskuuta 2014 2\. Mopo - 10 marraskuuta 2014 3\. Terassi - 17. marraskuuta 2014 4\. Lastenhuone - 24. marraskuuta 2014 5\. Mökkiauto - 1. joulukuuta 2014 6\. Triathlon - 8. joulukuuta 2014 7\. Autotalli - 15. joulukuuta 2014 8\. Asuntoauto - 22. joulukuuta 2014 9\. Studiorekvisiitta - 29. joulukuuta 2014 10\. Runohuone - 5. tammikuuta 2015 == Toinen tuotantokausi == Jakso Nimi Voittaja Ensiesitys 1\. Harri Syrjänen - Työhuone Tea-Mariia 31. maaliskuuta 2016 2\. TV-tila Uolevi 7. huhtikuuta 2016 3\. Herbalisti Uolevi 14. huhtikuuta 2016 4\. Perheauto Tea-Mariia 21. huhtikuuta 2016 5\. Kirsi Salo - Lastenhuone Tea-Mariia 28. huhtikuuta 2016 6\. Skoda vaihtoon Uolevi 5. toukokuuta 2016 7\. Hyväntekeväisyyskohde - Nicehearts Uolevi 12. toukokuuta 2016 8\. Jenni Höijer - vauvan tarvikkeet - 19. toukokuuta 2016 9\. Parveke Uolevi 26. toukokuuta 2016 10\. Raksapaku Uolevi 2. kesäkuuta 2016 ==Lähteet== Luokka:2010-luvun suomalaiset tositelevisiosarjat
SHERPA

SHERPA on yhdysvaltalaisen Spaceflight Industriesin kehittämä ja valmistama hyötykuorma-adapteri, joka mahdollistaa toissijaisten hyötykuormien, kuten mikro- tai nanosatelliittien, laukaisun primaarihyötykuormien ohella. SHERPAan voidaan kytkeä suoraan viisi 300 kilogramman hyötykuormaa, minkä lisäksi viiteen kiinnityspisteeseen on mahdollista asentaa pienempien hyötykuormien (esim. CubeSatien) vapauttamiseen soveltuvia laukaisusovittimia. SHERPAa valmistetaan kolmena eri versiona, joista ensimmäinen on raketista irtautuva voimalaitteeton versio, toinen raketista irtautuva voimalaitteellinen versio ja kolmas raketissa kiinni pysyvä versio. SHERPA on varustettu Planetary Systemsin Motorized Lightband- ja Innovative Solutions in Spacen (ISIS) Quadpack-laukaisusovittimilla. SHERPA pohjautuu ESPA Grande ring -adapteriin. ==Historia== SHERPAn ensimmäistä laukaisua SpaceX:n Falcon 9 -raketin kyydissä suunniteltiin alun perin vuodelle 2015, mutta laukaisu on viivästynyt vuoteen 2017. Lennon on tarkoitus viedä kaikkiaan 87 satelliittia aurinkosynkroniselle kiertoradalle, mikä tekee siitä eniten satelliitteja kiertoradalle vieneen yksittäisen laukaisun. Kyseisellä laukaisulla hyötykuormien joukossa on myös ensimmäinen suomalainen satelliitti, Aalto-1. ==Laukaisut== Nro Aika (UTC) Laukaisualus Laukaisupaikka SHERPA-hyötykuormat Rata Lopputulos 1 Ei laukaistu Falcon 9 FT VAFB Aalto-1 SSO Peruutettu 2 2017 lopulla Falcon 9 FT Google Lunar X Prize / SpaceIL:n laskeutuja ja kymmenkunta määrittelemätöntä satelliittia SSO + TLI Suunniteltu ==Lähteet== Luokka:Avaruustekniikka
Philip von Knorring

Philip von Knorring (3. toukokuuta 1948 Helsinki – 14. heinäkuuta 2016 Helsinki) oli suomalainen taiteilija. Hän kuului Elonkorjaajat- taiteilijaryhmään sen perustajana. Hänen välineitään olivat valokuva ja kokeellinen lyhytelokuva. Töitä oli esillä muun muassa Helsingissä ja Reykjavikissa sekä Tukholman Moderna museetissa, jossa esitettiin installaatio Bevakat.Leena Kuumola, Karismaattinen kosmopoliitti eli monisäikeisen elämän. Helsingin Sanomat, Kuolleet 23.7.2016 s. C 22 artikkelin verkkoversio vain digilehden tilajille (Archive.is-arkistoitu artikkeli) ==Lähteet== Luokka:Suomalaiset valokuvaajat Luokka:Vuonna 1948 syntyneet Luokka:Vuonna 2016 kuolleet
Strontiumoksidi

Strontiumoksidi (SrO) on strontium- ja oksidi-ionien muodostama epäorgaaninen ioniyhdiste. Yhdistettä voidaan käyttää muiden strontiumyhdisteiden valmistamiseen, lasitteiden valmistukseen, lääketieteessä ja pyrotekniikassa. ==Ominaisuudet== Huoneenlämpötilassa strontiumoksidi on hygroskooppista valkoista jauhetta tai kiteitä. Yhdisteen alkeiskoppi on kuutiollinen ja sen kiderakenne on samanlainen natriumkloridin kanssa. Muille maa- alkalimetallioksideille tyypillisesti se on emäksinen oksidi, joka reagoi veden kanssa muodostaen strontiumhydroksidia ja hitaasti hiilidioksidin kanssa strontiumkarbonaatiksi. Reaktio veden kanssa on voimakkaasti eksoterminen. Kuumennettaessa sitä hapen kanssa muodostuu strontiumperoksidia. Nikkeliä sisältävän metalliseoksen tai platinan pinalla strontiumoksidilla on sinertävänvihreä fluoresenssi, kun sitä viritetään fotoneilla. :SrO + H2O → Sr(OH)2 ==Valmistus ja käyttö== Strontiumoksidia voidaan valmistaa kuumentamalla metallista strontiumia hapen läsnä ollessa. Yleensä sitä valmistetaan kuitenkin kuumentamalla strontiumkarbonaattia tai strontiumnitraattia. :2 Sr + O2 → SrO :SrCO3 → SrO + CO2 Strontiumoksidia käytetään muiden strontiumyhdisteiden kuten strontiumhydroksidin ja -peroksidin valmistamiseen. Kuumennettaessa alumiinin kanssa se pelkistyy metalliseksi strontiumiksi. Yhdistettä käytetään myös pyrotekniikassa, lääketieteessä, keramiikassa lasitteiden valmistuksessa fluksina hyvin myrkyllisen bariumoksidin sijasta ja tyhjiöputkien valmistamiseen. Aikaisemmin sitä käytettiin kuvaputkitelevisioiden putkien valmistuksessa. ==Lähteet== Luokka:Oksidit Luokka:Strontiumyhdisteet
Paischeff

Paischeff on seuraavien suomalaisten sukunimi: * Alexander Paischeff (1894–1941), kuvataiteilija * Chris Paischeff (1929–1997), näyttelijä * John Paischeff (1870–1930), liikemies, huonekalukauppias * Mary Paischeff (1899–1975), tanssitaiteilija * Vilhelm Paischeff (1862–1899), viipurilainen kauppias * Eila Pajastie, synt. Paischeff (1918–1994), taidekriitikko
Emma (huonekalu)

thumb|200px|Emma-tuoli. Emma tarkoittaa kokonaan verhoiltua pehmustettua tuolia. Niitä on valmistettu 1800-luvun puolivälin tienoilta alkaen. Nimityksen alkuperä on tuntematon. Suomessa niitä alkoi esiintyä yleisesti 1880-luvulta alkaen, ja usein niitä tehtiin kokonaisia kalustoja pöytää myöten. Huonekalujen alla on messinkiset pyörät, jotta niitä on helpompi liikuttaa.Mari Nikkinen, Divaanityylisten Emma-nojatuolien restaurointi, Opinnäytetyö 2014, s. 11–12 == Lähteet == Luokka:Istuimet
Derrick Favors

Derrick Bernard Favors (s. 15. heinäkuuta 1991 Atlanta, Georgia) on yhdysvaltalainen koripalloilija, pelipaikaltaan iso laitahyökkääjä. Hän edustaa NBA-liigassa pelaavaa New Orleans Pelicansia. Ennen ammattilaisuraansa Georgia Techissä yhden kauden ajan yliopistokoripalloa pelannut Favors oli vuoden 2010 NBA:n varaustilaisuuden kolmas varaus. Favors pelasi hänet varanneessa New Jersey Netsissä tulokaskaudellaan 2010–2011 yhteensä 56 ottelua, kunnes hänet myytiin helmikuun lopulla Utah Jazziin, osana toiseen suuntaan siirtyneen Deron Williamsin vaihtokauppaa. == Lähteet == Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Aurore Clément

Marie-Thérèse Aurore Louise Clément (s. 12. lokakuuta 1945 Soissons, Aisne) on ranskalainen näyttelijä, joka on työskennellyt sekä ranskan- että englanninkielisissä elokuvatuotannoissa 1970-luvun puolivälistä alkaen. Mallina Pariisissa toimineen Clémentin ensimmäinen elokuvarooli oli Francen rooli Louis Mallen Ranskan natsimiehitysaikaan sijoittuvassa elokuvassa Lacombe Lucien. Hän on näytellyt noin 80 elokuvassa, ja yksi hänen näkyvimpiä roolejaan on ollut Wim Wendersin elokuvassa Paris, Texas (1984). Clémentin rooli ranskalaisen sotilaan leskenä elokuvassa Ilmestyskirja. Nyt (1979) leikattiin alkuperäisestä versiosta kokonaan pois, mutta on mukana vuonna 2000 leikatussa pidemmässä versiossa.Germain, David: "Revisiting Coppola's own 'Apocalypse'." Chicago Sun-Times 12.8.2001. Haettu 23.7.2016 palvelusta HighBeam Research (vaatii tilauksen): == Elokuvia == * Lacombe Lucien (1974) * Suurkaupungin sheriffi (Le Juge Fayard dit ”Le Shérif”, 1977) * All Night Long (Toute une nuit, 1982) * Pikku Marie (Le Livre de Marie, 1984) * Paris, Texas (1984) * The Captive (La Captive, 2000) == Lähteet == == Aiheesta muualla == * * Luokka: Ranskalaiset näyttelijät Luokka: Vuonna 1945 syntyneet Luokka: Elävät henkilöt